CELEX: 62014TN0017
Language: sk
Date: 2014-01-08 00:00:00
Title: Vec T-17/14: Žaloba podaná 8. januára 2014 – U4U a i./Parlament a Rada

14.4.2014   
            
            
               SK
            
            
               Úradný vestník Európskej únie
            
            
               C 112/41
            
         Žaloba podaná 8. januára 2014 – U4U a i./Parlament a Rada
   (Vec T-17/14)
   2014/C 112/54
   Jazyk konania: francúzština
   
      Účastníci konania
   
   
      Žalobcovia: Union pour l’Unité (U4U) (Brusel, Belgicko), Unité & Solidarité – Hors Union (USHU) (Brusel), Regroupement Syndical (RS) (Saint-Josse-ten-Noode, Belgicko) a Georges Vlandas (Brusel) (v zastúpení: F. Krenc, advokát)
   
      Žalovaní: Rada Európskej únie a Európsky parlament
   
      Návrhy
   
   Žalobcovia navrhujú, aby Všeobecný súd:
   
               —
            
            
               vyhlásil predloženú žalobu za prípustnú a dôvodnú,
            
         
               —
            
            
               v dôsledku toho zrušil nariadenie Európskeho parlamentu a Rady č. 1023/2013 z 22. októbra 2013, ktorým sa mení Služobný poriadok úradníkov Európskej únie a Podmienky zamestnávania ostatných zamestnancov Európskej únie v rozsahu, v akom
               
                           1.
                        
                        
                           mení prílohu X tohto služobného poriadku (článok 1 bod 70)
                        
                     
                           2.
                        
                        
                           mení článok 45 tohto služobného poriadku a prílohu I a dopĺňa do prílohy XIII oddiel 5 [článok 1 body 27 a 61 a bod 73 písm. k)],
                        
                     
         
               —
            
            
               zaviazal žalovaných na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobcovia uvádzajú šesť žalobných dôvodov.
   Prvé tri žalobné dôvody sa týkajú zmeny prílohy X Služobného poriadku úradníkov Európskej únie (ďalej len „služobný poriadok“).
   
               1.
            
            
               Prvý žalobný dôvod založený na porušení článku 10 služobného poriadku, článkov 12, 27 a 28 Charty základných práv Európskej únie (ďalej len „Charta“) a článku 11 Dohovoru o ochrane ľudských práv a základných slobôd (ďalej len „EDĽP“), najmä z dôvodu absencie porady s Výborom pre služobný poriadok ohľadom zmeny prílohy X.
            
         
               2.
            
            
               Druhý žalobný dôvod založený na porušení článkov 12, 27 a 28 Charty a článku 11 EDĽP, pretože odbory, úradníci a zamestnanci neboli skutočne a primerane informovaní o zmene prílohy X.
            
         
               3.
            
            
               Tretí žalobný dôvod založený na porušení zásad riadnej legislatívy a predovšetkým povinnosti postupovať starostlivo a povinnosti odôvodnenia.
               Ďalšie tri žalobné dôvody sa týkajú zmeny článku 45 a prílohy I služobného poriadku, ako aj doplnenia oddielu 5 do prílohy XIII uvedeného služobného poriadku.
            
         
               4.
            
            
               Štvrtý žalobný dôvod založený na porušení článku 10 služobného poriadku, článkov 12, 27 a 28 Charty a článku 11 EDĽP, najmä z dôvodu absencie porady s Výborom pre služobný poriadok ohľadom zmeny kariér vo funkčnej skupine AD.
            
         
               5.
            
            
               Piaty žalobný dôvod založený na porušení článkov 12, 27 a 28 Charty a článku 11 EDĽP, pretože odbory, úradníci a zamestnanci neboli skutočne a primerane informovaní o zmene kariér vo funkčnej skupine AD.
            
         
               6.
            
            
               Šiesty žalobný dôvod založený na porušení zásad riadnej legislatívy a predovšetkým povinnosti postupovať starostlivo a povinnosti odôvodnenia.